*Το μικρό αυτό θεατρικό που θα μπορούσε κατά κάποιον τρόπο να χαρακτηριστεί και ηθογραφικό, έχει γραφτεί τέλος της δεκαετίας του 70.*

*Μερικά ήθη και έθιμα που αναφέρονται είναι ήδη παρωχημένα αλλά μας θυμίζουν τις παλιές καλές ή κακές εποχές. Όπως το πάρει ο καθένας.*

*Παρεμπιπτόντως στην ντοπιολαλιά που είναι γραμμένο με δυσκόλεψε στην ορθογραφία. Θα υπάρχουν πιθανόν λάθη, και εσάς, ειδικά τους νέους, θα σας δυσκολέψει η ανάγνωση και κατανόηση πολλών λέξεων.*

*Επίσης στον γραπτό λόγο δεν μπορεί να αποδοθεί η προφορά ορισμένων “παχιών” συμφώνων όπως του λ, ν, ή το τ’ς και ιδιαίτερα του σ και του ς που ακούγεται όπως το αγγλικό sh και το γράφω με αγγλικό τελικό s .*

*Πιστεύω όμως ότι αξίζει να μείνουν στον γραπτό λόγο έστω κάποια τμήματα από τα ιδιώματα της γλώσσας των παλιών. Εμείς ειδικά που φύγαμε από το χωριό αλλά την είχαμε μιλήσει στα παιδικά μας χρόνια, όταν βρεθούμε στον τόπο μας και με δικούς μας ανθρώπους νοιώθουμε σαν στο σπίτι μας όταν την ακούμε, και “λύνεται” κυριολεκτικά η γλώσσα μας μιλώντας την.*

*Γιατί ακόμα μιλιέται στα χωριά μας η Μυτιληνιά διάλεκτος παρ’ όλο που σιγά σιγά φθίνει και πολλές λέξεις χάνονται.*

Ο γαμπρός από την Αθήνα.

Σκηνή πρώτη

---------------

Σε ένα τυπικό χωριάτικο σπίτι ο πατέρας καθισμένος στο τραπέζι σιγοπίνει το ουζάκι του καπνίζοντας. Η γυναίκα του τον τριγυρίζει ψάχνοντας ευκαιρία να του ανοίξει συζήτηση.

Μάνα: Ω Αντών.

Πατέρας:Τι είνι;

Μάνα: Του Ρηνέλ Αντών.

Πατέρας: Ε τι του Ρηνέλ;

Μάνα: Του Ρηνέλ μιγάλουσι πια τσι πρέπ’ να του παντρέψουμι.

Πατέρας: Τι μι του λες βρε Στέλλια; Για τσινούργιου; Θαρείς πους ε ντου ξέρου; Συνέχεια τό ‘χου στου νου μ’. Κάτσι όμους να βγει γι χμώνας να μαζέψουμι τα κισίμια να βγάλουμι τσι άλλου μέτρημα νά ‘χουμι πρόσουπου για γαμπρό, τσι ύστιρα θα δούμι.

Μάνα: Τι θα δούμι τσι θα δούμι; Του θκο μας του μουρό σα μπού ‘νι κλεισμένου ούλου μέσα, τίλγιας θα βρει γαμπρό; Μι τα θκα σ’ τα μιτρήματα τσι τ’ς προίτσις;

Πατέρας: Δηλαδή τίλγιας αλλιώς; Πέμι συ που τα ξέρ’ς ούλα.

Μάνα: Ούλις οι κουπέλις τώρα βγαίνουν όξου, πάν’ στ' ντισκουτέξ, ταξίδια στ'ν Αθήνα τσι βρίσκουν γαμπρό. ´Οχ’ σα ντου θκο μας του βουβαλέλ’, ούλου μέσα, τσι μόν’ δλειά. Πούντην, μη μ' ακούs τσιόλας Παναγιά μ'.

Πατέρας: Τσι τι θαρρείς μουρή Στέλλια πους είνι του Ρηνιώ μας; Σαν έφτις τσι ξιτσίπουτις που δείχνουν τ’ς κόλ' τσι τα βζιά ντους μι τα ντικουλτέ τσι τα μίνια, τσι τ’ς χουφτών’ ου γ’ ένας τσι γι’ άλλους για να βρουν γαμπρό;

Μάνα: Όξα πι δω τι κουβέντις είνι φτες που λες; Δε ντρέπισι κουμάτ;

Πατέρας: Όχ', δε θα βρει έδιας γαμπρό του μουρό μας που θα μι πεις τσι να ντραπώ απού πάνου. Του κούτιλουμ' του θέλου καθαρό. Θα μαζέψουμι τ’ς ιλιές να βγάλουμι κανά παρά ακόμα, τσ' ύστιρα θα γυρέψουμι ένα καλό παλκάρ' να ντ παντρέψουμι.

Μάνα: Πού ζεις μι λες; Τώρα τα παλκάρια δε παντριβόντιν μι προυξινιό. Κάνουν παρέα μι τ’ς κουπέλις, γνουρζόντιν τσ' ύστιρα παντριβόντιν. Όχ’ σα μπαλιά πούμπινι γι πατέρας στου σπίτ' τσίλιγι: Βρε γναίκα ποια έχ' σειρά γιατί ήβρα ένα καλό πιδί.

Πατέρας : Δε μι λες μόνου παρέα κάνουν; Ή ντ μπασπατεύουν καλά καλά τσ' ύστιρα ντ βρίσκουν ξινσμέν' τσι παίρνουν δρόμου;

Μάνα: Ε μπαγαίνουν τώρα πια. Θέλουν να τ' γνουρίσουν, να τ' δουκιμάσουν πρώτα για να ξέρουν τι παίρνουν, τσι ύστιρα παντριβόντιν. Όχ' αρνί στου ντρουβά.

Πατέρας: Μέγας είσι κύριι! Άκσι συ καμώματα. Να τ’ δουκιμάσουν...

Καταλαβαίν’ς μουρή Στέλλια τι λες; Καρπούζ’ είνι η γναίκα μαθέ να δουν αν ουρίμασι; Όλα μι του μαχαίρι, που φουνάζ’ ου γύφτους;

Μάνα: Ναι, μόν’ να κουρουιδεύ’ς ξέρ’ς συ τσι να του ρίχν’ς στ’ αστεία.

Πατέρας: Εμ μ’ έφτα που λες! Άντι παράτα μι, μη μι ζαλίζ’ς, ούλα θα γίνουν στ’ν ώρα ντους. Τσι μη μι σκας παραπάνου σήμιρα γιατί έχου μιγάλ’ έννοια. Στ' Μανταλουμέν' μι είπαν πους πέσαν ούλις οι ιλιές κάτου.

Μάνα: Γω σι μλω για του μουρό τσι συ μι λες για ντ' Μανταλουμέν'. Άλλα λόγια ν’ αγαπιόμαστι. Μη μι τα γυρίγ’ς. Θαρρείς πους θα γλιτώχ’ς; Γιλασμένους είσι.

Πατέρας: Δε μπάου χριστιανή μ’ να γλιτώσου.

Μάνα: Ναι καλά. Έδιας είστι σεις οι άντρις. Τσι στου ράφ' ν’ απουμείνουν οι κόρις σας είστι φχαριστμέν'. Θα σας γηρουκουμήσουν τσιόλας τσι θα γλιτώσιτι τσι ντ προίκα.

Πατέρας: Άχ μουρή Στέλλια, γιατί θαρρείς πους σι πήρα γω σένα νιαρή-νιαρή; Για να μι γηρουκουμίχ’ς τσι να μην έχου ανάγκ' κανένα Ρηνέλ. Ήξιρα γω κουπιλούδα μ' όμουρφ’ τι έκανα απί τότι.

Μάνα: Αντών' σταμάτα μι τ’ αστεία τσι άκσι τι θα σι πω. Μι πήρι τηλέφουνου η αδιρφή μ' η Πόπη απ' τ’ν Αθήνα. Να στείλουμε λέγ’ του Ρηνέλ λίγου τσιρό να μάθ' τίλγιας ζουν σντ προυτεύουσα να πάρ' τσι κανά ρούχου τ’ς προκοπής να ξισπάσ’ κουμάτ' του μουρό. Να μην είνι ντίπ καθυστιρημένου, να ξυπνήs.

Πατέρας: Όχ Παναγιά μ' στου Ασπασώ που γίντσι Πόπη στα γιράματα τσι ξπάστσι, θα πα να ξυπνήs του Ρηνέλ; Απάνου μ' θα κατουρθώ απ' τα γέλια. Φτή τσμάτι ουλόρτ μουρή Στέλια, ντιπ ζαλζμέν’ είνι.

Μάνα: Άξι να σι πω...

Πατέρας: Έλα καλά-καλά μη θμών’ς. Θα δούμι άμα τιλειώσουν οι ιλιές.

Μάνα: Πάλι οι ιλιές. Πας πάλι να ξιφίγ’ς. Όχ', τώρα θα μι πεις, γιατί του είπα τσι στου μουρό τσι ξισκώθσκι.

Πατέρας: Άμα βάλ’ς ένα πράμμα στου νους του κανουνίγ’ς πίσου απ' τ' γκατίνα μ' τσ' ύστιρα μπούρ μπούρ μι καταφέρν’ς. Ας πά, να δούμι τι θα καταλάβ’ς.

Μάνα: Ξέρου γω τι κάνου. Συ δε γκαταλαβαίν’ς τίπουτα.

Πατέρας: Τσ' ω Στέλλια. Μπουρεί να σι φέρ' η κόρ’ς κανένα γαμπρό απ' έφτιν που κνιούντιν να δούμι τι θα κάν’ς ύστιρα. Θα σι βρουντώ μι τ' σουπαντήρα απ‘ του προυγί μέχρι του βράδ’.

Μάνα: Έν είχι ξούρ’ η κόρη μ’ που θα μι φέρ’ κνιστό. Οι κνιστοί δε θέλουν του Ρηνέλ. Κοίταξι μη βρεις συ κανένα τέτιουν, πού ‘σι τσι μουστακαλής.

Πατέρας: Άντι πάγινι μη σκουθώ τσι σι βρουντώ απί τώρα που θα μι πεις μένα...

Μάνα: Α, έφτου σι κακουφάντσι έ, τσι σι κουπήκαν τα γέλια βλέπου. Τσι τ’ άκσις; Σα μπούπαμι. Του Ρηνέλ θα πα στ'ν Αθήνα. Πάγ τσι τέλιουσι.

Σκηνή δεύτερη

----------------

Ειρήνη με βαλίτσα έτοιμη για αναχώρηση.

Μάνα: Άσι μουρή Ρηνιώ κάτου τ' βαλίτσα τσ’ έλα να συ πω δυο τιλιφτέις κουβέντις πριν να παγαίν’ς.

Ρηνιώ: Άμα είνι να μι πρίξ’ς πάλι, πιο γκαλά να μη μπάου πούβιτα.

Μάνα: Έλα μουρέλιμ να σι προυμθέψου γιατί έφτου που πας είνι μαζιμέν' η σάρα τσι η μάρα τσι συ εν είσι καμιά ξιβγαλμέν. Αγαθιασμέν’ είσι τσε γκαταλαβαίν’ς απί παλιαθρουπιές.

Ρηνιώ: Ναι πε μι τσι αγαθιασμέν’ τώρα...

Μάνα: Άξι μι καλά. Έ θέλου γω να πας στ’ν Αθήνα για να βρεις γαμπρό. Δε θέλου να μπλέξ’ς μι κανέναν έτσι πέρα. Έχουμι έδιου ένα σουρό καλά παλκάρια να σι παντρέψουμι.

Ειρήνη: Τότι στου μπατέρα μ' γιατί λες άλλα; Τσι γιατί να πάου να σαστώ στ'ν Αθήνα στου κάτου κάτου; Για να πάρου κανά τσουμπάν’ απ' έδιου άμα γυρίσου; Καλή είμι τσι έδιας. Δε τουν βλάφτου.

Μάνα: Άσι τι λέου στου μπατέρα σ'. Γω θέλου να πας έτσι, για να ξυπνήχ’ς κουματέλ. Ούλα τα κουπιλούδια στ'ν Αθήνα ξέρουν τσι φτιαχνόντιν. Τσι σχαμιρές να είνι γινόντιν όμουρφις. Βάζουν κουτσνιάδια, βγάζουν τα φρύδια τσι βάφουν τα μάτια ντους. Άλλ' αθρώπ' γινόντιν.

Ειρήνη: Μακιγιάζ του λεν, για να μαθαίν’ς.

Μάνα: Όχ' πους έχ’ς ανάγκ' συ απ’ έφτου του μακιγιάζ, ότιλια του λεν τέλους πάντουν, γιατί είσι όμουρφ' απού γινισιμιούς, αλλά να πάρ’ς κουμάτ' αγέρα να μη μοιάζ’ς χουριάτσα σαν ιμένα. Να βρούμι ύστιρα ένα καλό πιδί, γραμματζούμινου, να σι δώσουμι.

Ειρήνη: Ναι, να γυαλίσιτι τ’ν προυβιά μ’ πρώτα, τσι ύστιρα να μι πλίσιτι, σα τ’ς προυβατίνις.

Μάνα: Ίδια πατέρας είσι μι τα χουρατά σ’.

Ειρήνη: Νουμίγ’ς πους είνι χουρατό. Η αλήθεια είνι. Τσι για δυο μήνις που θα πάγου, θαρρείς θα γίνου Αθηναία;

Μάνα: Έ θέλου μουρέλιμ να γίν’ς Αθηναία. Τσιρά τσ' αφέντρα στου ντόπου μας θέλου να είσι. Ξέρου τίλγιας πιρνούν έτσι πέρα. Η θειά σ’ τ' Ασπασώ άλλαξι τ' όνουμα τ' τσι τόκανι Πόπη τσι θαρρεί πους έπιασι του βόδ' απ' τα τσέρατα.

Ειρήνη: Όχου, πάλι τα ίδια. Ένι βαρέθτσις να τα λες;

Μάνα: Όχ’ ένι βαρέθκα γιατί δε βλέπουν του χάλ’ ντους που καθούντιν ου ένας πα στουν άλλου, μι κατ' μπαλκουνέλια μια σταλιά που βγαίνουν ένας ένας γιατί δε χουρούν ούλ' μαζί, μόνου καμαρώνουν τσιόλας. Άσι που δεν είνι να ατζίξ’ς τσι πούβιτα γιατί μαυρίζουν τα χέρια σ’ απ' του καυσαέριου. Ούτι να κλάσουν μι του συμπάθιου δε μπουρούν γιατί τ’ς ακού ου διπλανός ντους.

Ειρήνη: Έ μπάου στ'ν Αθήνα για να κλάνου μουρ' μάνα.

Μάνα: Άσι τ’ς ιξυπνάδις σι μένα. Να πας να ξαστείς κουμάτ. Να δεις τσι κανά θέατρου, κανά σινιμά, να ψουνίχ’ς κανά ρουχαλέλ μουντέρνου. Τσι τα μάτιας δικατέσσιρα γιατί απού μακρυά κάν’ς μπαμ πους είσι αχμάκσα.

Ειρήνη: Άντι παράτα μι πια. Φτίλ' θα μι του βγάλ’ς απ' τ' μύτη μ' που θα παγαίνου.

Μάνα: Μουρέλι μ’ γω σι προυμθεύγου γιατί σι αγαπώ τσι τρέμ' η ψχή μ' για σένα. Άσι που γι πατέρας θα μι γδάρ' ζουντανή σα μπάθ’ς τίπουτα. Άντι δε θέλου να σι στιναχουρώ. Καλό ταξίδ' νάχ’ς τσι καλά να πιράχ’ς αλλά προυσουχή, σα μπούπαμι.

Ειρήνη: Ναι σιγά μη στιναχουριέμι. Γω καλά θα πιράσου τσι άει παράτα μι. Άντι θα σι φέρου τσι σένα κουτσνιαδέλια να βάλ’ς, να σι κάνου μουντέρνα.

Μόνου κοίτα μη γυρεύγ’ς ύστιρα τσινούργις παντρειγές.

Σκηνή τρίτη.

--------------

Η μάνα βρίσκεται στο σπίτι και συγυρίζει. Απ' έξω χτυπά η πόρτα από μια γειτόνισσα.

Μυρσινιώ: Ω Στέλλια. Μέσα είσι;

Μάνα: Έλα Μυρσινιώ τσι έκανα γλυκό να σι τρατάρου. Βύτσνου.

Μυρσινιώ: Δε θα καθήσου πουλύ γιατί βιάζουμι. Πέρασα να σι πω τα νέα. Τάμαθις;

Μάνα: Όχ' τι γίντσι πάλι; Τίπουτα δε σι ξιφεύγ'.

Μυρσινιώ. Του Μαργέλ τσ' Μηλιάς κλέφτσι. Άργησα τσι γω να του μάθου γιατί έλπουμ καμπόσις μέρις απ' του χουριό.

Μάνα: ´Οξα πι δω. Μι ποιον μουρή Μυρσίν'; Πίσου απ' του γκόσμου ζω γω. Τίπουτα δε μαθαίνου. Έχου τσι τα θκά μ’...

Μυρσινιώ: Βούιξι μουρ’ Στέλλια του χουριό. Άντι καλά που έχ’ς τσι μένα τσι στα προυφταίνου. Μι έναν στρατιώτ'. Θαρρώ πους είνι τσι γκαστρουμέν'.

Μάνα: Καλά να πάθουν. Μάνα τσι θυγατέρα τα μυαλά ντους τάχαν πάν' απ' του τσιφάλ' ντους. Ένι θέλαν όποιουν όποιουν γιατί βάστα αψλά η σκούφια ντους. Μιγαλουπιανόνταν. Τ' γύριψι του Παναγιουτέλ’ τ’ς Χρυσούλας τσι είπαν όχ’.

Μυρσινιώ: Άναγιαμ, δε του ψτέβου! Είπαν όχ’ στου Παναγιουτέλ’ τέτοιου καλό παλκάρ’ τσι μι τόσ' πιριουσία;

Μάνα: Ναίιι. “Του Μαργιέλι μ' να μαζεύγ ιλιές μι φτά τα άσπρα τα χιρέλια”; ´Ιλιγι η μάνα τ'. Τώρα να δούμι τι θα κάνουν. Θα ντ παντριφτεί μπάριμ ή θα πουμείν' μι του μπαστάρδκου; Να σι πω δε λπάμι φτες, θέλαν τσι τα πάθαν. Του μπατέρα τους λπάμι που είνι καλός άθριπους, θα του βαστάξ';

Μυρσινιώ: Άμα ντ πάρ’ ούλα ξιχαζόντιν. Πάντους είπαν πους τα είχαν απί πριν κανουνσμένα τσι παντριφτήκαν. Στ’ Χώρα. Γι Μηλιά δέχιτι συχαρίκια. Του πουλύ πουλύ να βγει πινταμνίτκου του μουρό.

Μάνα: Όχου ριζιλίτσια. Στα θκα μας τα χρόνια δε γινόνταν τούτα.

Μυρσινη: Έ όχ' πους δε γινόνταν. Γινόνταν, γινόνταν...Τσι του θκόμ του Στρατέλ’ πάτσι δε ντου θμάσι, πιο μπρουστά τουν έκανα τσι στ'ν ακκλησιά άμα πήγα νύφ', είμ' σφιγμέν' μι του ζουνάρ' τ' πατέρα μ' να μη φαίνιτι η τσλιάμ'.

Μάνα: Άμι στου καλό σ', μ' έκανις τσι γέλασα.

Μυρσινιώ : Αμ του μουρό; Βιάστσι κουμάτ' να βγεί πού ‘λιγι η μάνα μ’. Ξύτσκου ιφταμνίτκου τόβγαλα. Άντι μι του τσιρό ούλα ξιχνιούντιν.

Μάνα: Έ τι κάθισι τότι τσι τα θμάσι; Σα μπου είπις πιρασμένα ξιχασμένα. Άλλους τι, συ είσ' τότις αρβουνιασμέν'. Έν είνι του ίδιου.

Μυρσινιώ: Σ’ έφτου έχ’ς δίτσιου. Αλλά έπριπι νάβλιπις τα μούτρα τσ' πιθιράσι μ’ τ’ς Δουρουθούλας, πού ‘νταν τσι θιουφουβούμεν’, σα ντου έμαθι. Είχι βλέπ’ς δει του σιντόν’ μι του αίμα τσ' παρθινιάς ιμ! Απ’ του καημένου του πιτνάρ ντε, που πήγι άδικα τουν αδίκουν πριν απ’ τ’ν ώρα τ’.

Μάνα: Θα μι πιθάνς απ' τα γέλια κακό χρόνο να μην έχ’ς.

Μυρσινιώ : Άντι σ’ έκανα πάλι τσι γέλασις, μόνου να σκουθώ να παγαίνου πια. Αρμένσα τ’ν έκανα τ' βίζιτα.

Μάνα: Κάτσι κουμάτ' ακόμα, νουρίς είνι.

Μυρσινιώ: Έ άντι αφού του λες. Έν έχου δα να κάνου τσι τα φαγιά. Κανά αυγέλ' θα τγανίσου σήμιρα. Έχου τσι καμπόσα χουρταρέλια να βράσου.

Μάνα: Κάτσι γιατί θέλου να σι πω τσι τα θκα μας τα νέα. Σι λίγις μέρις έρχιτι του Ρηνέλ απ' τ'ν Αθήνα. Θα νέρτ' τσι μι παρέα.

Μυρσινιώ: Αλήθεια; Μη μι του λες.

Μάνα : Σι σένα του λέου γιατί μι λες τσι συ τα θκας. Ούτι στουν Αντών' δε ντου είπα ακόμα. Τρέμ' η ψχή μ’. Θα του φέρου σιγά σιγά. Γνώρσι απ' τα ξαδέρφια τ' ένα πιδί. Τ’ν είδι τσι τ’ν άρισι. Καλός λεν πους είνι, τσι σπουδαγμένους.

Μυρσινιώ: Μπράβου! Άντι άνξι η τύχη τ'.

Μάνα: Μόνου να σι πω τ' μαύρ' τ’ν αλήθεια μ', δε κατάλαβα καλά τι δλειά κάν'. Μηχανικός είπαν. Σπουδάζ' όμους ακόμα ή τιλιουμένους είνι; Λίγου μπιρδιμένα μι τάλιγι του Ρηνέλ.

Μυρσινιώ: Ε του ίδιου είνι. Αφού πήγι στου σκουλιό θα του τιλιώs τσιόλας.

Μάνα: Θα τουν φέρ' να τουν γνουρίσουμι απί κουντά. Όχ' ιπίσημα πράματα ακόμα. Να, κουμάτ σα γνουστός απ' ντ Πόπη θα νέρτ’ να τουν φιλουξινήσουμι για λίγου. Μόνου δε ξέρου τίλγιας θα του πάρ' γι Αντών’ς.

Μυρσινιώ: Άντι, γω λέγου απού τώρα η γιώρα η καλή. Αφού έρχιτι να σας γνουρίs τιλιουμένα είνι τα πράματα. Άμα είνι τσι μουρφουμένους ποιος στ' χάρ' τσ' Ρηνέλς!

Μάνα: Να δούμι, μακάρ’...

Μυρσινιώ: Να παγαίν' του μουρό απ' έδιου ω Στέλια, να πα στ'ν Αθήνα. Δες ούλις που ρχόντιν του καλουτσαίρ’. Γυαλίζουν οι μούρις ντους. Να σι πω, τσι σπίτια να καθαρίγ’ς στ'ν Αθήνα σα παραδουλέφτρα που λεν, πιο ξικούραστ' είσι απί μάς.

Μάνα: Μουρή Μυρσίν' δε ξέρου. Δε θέλου γω να παγαίν’ απ' έδιου του μουρό. Καμπόσις που ρχόντιν απ' τ’ν Αθήνα κάνουν τ'ς μεγάλις τ'ς κυρίις, αλλά γω απ' αλλού αλλιώς τ' ακούγου.

Μυρσινιώ: Δηλαδή τίλγιας τα ακούς;

Μάνα: Να, καθούντιν σι κάτ' σπίτια σα φουλιές, μέσ’ τ’ς φουταγουγοί, τσι τρέχουν σα μπαλαβές για του μιρουκάματου. Μη βλέπ’ς του καλουτσαίρ’ που ‘ρχόντιν για δέκα μέρις σινάμινις κουνάμινις τσι στουλζμένις, τσι μεις τ’ς ζλέβγουμι.

Μυρσινιώ: Γω ένα ξέρου. Τσι τα μούτρα, τσι τα πουδάρια, τσι τα χέρια ντους, είνι πιο γκαλά απ' τα θκά μας. Άντι τσι του Ρηνέλ να παγαίν, να γλυτώσ' απ' τα χουράφια. Δες τ’ς φτέρνις ιμ, τσι γι δυο ανγμένις είνι. Τσι τα χέρια μ' τζαγκρανιούν απ' τα κλαδιά τσι τα χουρτάρια.

Μάνα: Να δούμι όμους τίλγιας θα του παρ' τσι γι' Αντών’ς. Τουν φουβούμι κουμάτ. Μια τ’ν έχουμι να τ’ν στείλουμι τσι μακρυγιά μας;

Μυρσινιώ: Σαν είνι για του καλό τ' δε μπειράζ'. Άντι μουρή Στέλια ούλα θα παν καλά. Μη χουλιουσκάς. Μόνου να παγαίνου τσι γω, γιατί τώρα του θμήθκα. Θέλου να πιράσου τσ' απ' τ’ Λέν’ να μη δώσ' ένα σχέδιου για κουβέρτα.

Μάνα: Έ, να πας στου καλό, τσι τίπουτα σι κανέναν ακόμα απ' ότ' είπαμι.

Μυρσινιώ: ´Οξα πι δω. Όρκου παίρνου, να μη σώσου. Αφού μι ξέρ’ς ω Στέλια.(φεύγει) .

Μάνα: (μονολογώντας). Εμ ιπειδή σι ξέρου στου λέγου. Άσι που συ γι' αυτό πας στου Λέν. Στ' ντέμπλα θα μας βγάλιτι. Χαλνάρια ω χαλνάρια!

Σκηνή τέταρτη

------------------

Σπίτι Λένης. Γειτόνισσες πλέκουν

Μυρσινιώ : Ω Λέν’ άνξι μουρή να σι πω.

Λένη: Ανχτά είνι έλα μέσα. Τι ντάνι;

Μυρσινιώ: Α δε ντούξιρα πους έχ’ς τσι παρέα. Γεια σας κουρίτσια.

Όλες: Καλώς την.

Λένη: Κάτσι μαθέ. Βιαστσή βιαστσή σι βλέπου. Τι νέα;

Μυρσινιώ : Νέα ν’ ακούσιν τ' αυτιά σας. Αλλά πάλι μουρή σις, ουρκίσκα να μη μπω τίπουτα σι κανέναν.

Μηλιά: Ε μπας τσι θα είν’η πρώτ’ φουρά που θα πατήχ’ς τουν όρκους; Πρώτα βγαίν' η ψχή τσι ύστιρα του χούγ’ τ’ αθρουπιού. Έλα κάτσι κάτου τσι λέγι. Μεις ξέρουμε τσι κρατούμι μυστικά.

Όλες: Γελάνε.

Μαρία: Άντι μουρή Μυρσινιώ, μη χουλιουσκάς, τσι όποια σ' είπι σένα μυστικό ιπίτηδις στου είπι για να του μάθ’ ούλου του χουριό. Αφού σι ξέρ’ ούλους ου κόσμους πους δε μπουρείς να κρατήχ’ς του στόμας κλειστό ούτι διφτιρόλιπτου.

Λένη: Τι να σι τρατάρουμι; Μεις ήπιαμι καφιδέλ. Θες τσι συ ένα;

Μυρσινιώ : Ε θέλου τίποτα γιατί πέρασα απ' τ' Στέλια τσι μι δώτσι βύτσνου. Τσι βιάζουμι τσιόλας να πάου να βράσου χουρτάρια. Μι τα κουσέλια νησκός θα απουμείν πάλι γι άντρας ιμ. Άχ μουρή Μηλιά σμπάθσι μι που του ξέχασα, να σας ζήσουν τσι τα πιδιά. Σήμιρα του έμαθα.

Μηλιά: Φχαριστώ...( σιγά ) Τίλγιας σι ξέφγει σένα;

Μυρσινιώ: Τι είπις, εν άκσα.

Μηλιά:Τίπουτα τίπουτα. Πάντους μιταξύ μας, μαθμένους είνι θκος μουρή Μυρσινιώ απί πείνα. Έμαθι τσι δεν μλα πια. Μόνου τουν θκόμ τουν έχου καλουμαθμένου τσι θέλ’ κάθι μέρα τσινούργιου φαγί. Τσι κατιβάζ τσι τουν αγλέουρα. Θαρείς τσι θα τουν βλάψ’ του χτισνό. Ε ψτεύου να μι παριξήγσις πούπα πους θκός είνι μαθμένους στ'ν πείνα. Για να γιλάσουμι κουμάτ του είπα.

Μυρσινιώ: Ναι, σιγά μη μι χαλάχ’ς τ' διαγουγή.

Μαρία: Άντι σταματείστι μουρή να μας πει τα νέα. Στ' Στέλλιας έμαθις τα τσινούργια; Γίντσι τίπουτα μη του Ρηνέλ;

Μυρσινιώ: Βουλουμένου γράμμα διαβάγ’ς, μουρή διαβόλ’ κόρ’.

Ναι, έρχιτι μι έναν λιμουκουντόρου.

Λένη: Τσι πού του ξέρ’ς πια μουρή Μυρσινιώ πους είνι λιμουκουντόρους γι άθριπους; Τουν είδις τσι έβγαλις τ’ν “ιτυμηγουρία” σα δικαστής;

Μυρσινιώ: Απ' τα μασμένα που μίλιγι η Στέλια. Αφού φουβάτι να του πει στουν Αντών. Ούτι ξέρ’ τσι πουλλά πράματα για τουν γαμπρό. Ούτι τι δλειά κάν' καλά καλά δεν νι κατάλαβι. Μόνου πους τουν φέρν’του Ρηνέλ για γνουριμία λέγ'.

Μηλιά: Σα ντι τουν φέρν; Τι θα πει γνουριμία; Αρβουνιαστήκαν μουναχοί ντους;

Λένη: Ουχ τσι σύ. Καλλιγραφία γυρεύ’ς απ' τα σμιρνά τα κουπιλούδια. Θα τουν φέρ’, θα πουν πους λουγουδόσκι τσ' ύστιρα: "Οτι ήθελε προυκύψει" που λέγ’ τσι δάσκαλους.

Γέλια από όλες.

Μηλιά: Δε ντα πουλισκών’ έφτα γι Αντών’ς μι φαίνιτι μένα. Άξσι ότι ήθιλι προυκύψει. Έφτου του “προυκύψει” μουρήσις είνι του πρόβλημα. Καμμέν' είνι η προυβιά μ'. Γι αυτό τουν φουβάτι η Στέλλια. Θα ντ σκουτώs σα γίν’ τίπουτα... Ξέριτι...

Λένη: Σαν τι να ξέρουμι μουρή Μηλιά; Μίλα καθαρά.

Μηλιά: Άντι που κάν’ς πους δε καταλαβαίν’ς. Να γκαστρουθεί μουρή Λέν’.

Λένη: Σ’ έφτου έχ’ς δίτσου.

Μηλιά. Γι αυτό σας λέγου. Μι του Ασπασώ θα τα κανουνίσαν η Στέλλια, που δε τ' χουνεύ’ καθόλ’ γι Αντών’ς. Του Πουπέλ του ξπασμένου τ’ν ανιβάζ’, του Πουπέλ του ξπασμένου ντ κατιβάζ’.

Μαρία: Ναι καλά, πουλλοί λεν μιγάλις κουβέντις τσι κάνουν τουν καμπόσου στ'ν αρχή τσ' ύστιρα τα καταπίνουν ούλα. Θα του καταπιεί τσι γι Αντών’ς. Οι παλιοί λέγαν: “Μιγάλ’ μπουκιά φάγι, μιγάλ’ κουβέντα μη μπεις”.

Μηλιά: Τσι άλλα λεν : “Άμα θέλ’ η νύφ’ τσι γι γαμπρός τύφλα νάχ’ ου πιθιρός”. Πάντους μη μι πείτι, γούστου έχουν οι μικροί οι τόπ’. Μια χαρά διασκεδάζουμε μι τα ξούρια τ' καθινός τσι τα κουσέλια μας. Τσι ξιτνάζουμι ούλου του γκόσμου απ' ντ' καλή τσι απ' τ’ν ανάπουδ’.

Μαρία: Έ να περνά κουμάτ η ώρα. Να μη βαριόμαστι. Δε γκάνουμι δα τσι τίπουτα κακό. Φτο είνι του θέατρου τσι κινηματόγραφούς μας.

Μηλιά: Πάντους, γω τσι αν άκσα πίσου απ' ντ κατίνα μ' μι του Μαργέλι μ'. Τσιρό μας έχιτι στου στόμα σας τσι του γλιντάτι. Άντι δε μπειράζ, τσι στα θκά σας. Θα νέρτ’ τσι η θκή σας η σειρά. Κανείς δε γλυτών μέσ' του χουριό.

Μαρία: ´Οξα πι δω μεις....

Μηλιά: Τι όξα πι δω μουρή Μαρία; Μας σύρατι δα, όσα κατιβάζ’ ου πουταμός.

Λένη: Άντι μη ντα θμάσι τσι σκουτουκόβγισι. Τέλους καλό, ούλα καλά. Μι του καλό τσι του ιγγουνέλ’.

Μπαίνει ο Δημητρός, άντρας της Λένης.

Δημητρός: Ω Μηλιά συ διασκιδάγ’ς έδιου, τσι γι άντρας σ’ έχ’ ώρα που πάγτσι απ’ του γκαφινέ. Θα τουν ακούσ' πάλι ούλου του χουριό να σι διαβουλουστέλν’.

Όλες πετάγονται επάνω.

Όλες: Καλώς τουν Δημητρό.

Μηλιά: Άναγιαμ, καλά πούρτις. Ξλώθκα μη τα κουσέλια τσι πέρασι η ώρα. Ποιος τουν ακού τώρα.

Μυρσινιώ: Τι να πω γω που δεν έχου βράs τσι τα χουρτάρια.

Άντρας: Σίγουρα μουρ Μυρσινιώ συ θα τα φταίβγ’ς. Συ τ’ς καθυστέρσις. Σι είδα γω που πέρνας βιασκή -βιασκή σα να είχις νέφτ’ στου γκώλου σ' όξου απ' του γκαφινέ. Ποιον θάψατι πάλι;

Μαρία: Ούλου μη τα αστείας βρε Δημητρό. Κανέναν δένι θάψαμι. Κουβέντα κάναμε. Τσι σεις σ’ καφινέδις του ίδιου δε κάνιτι μαθές;

Μυρσινιώ: Μουρή σας φεύγου, τσι τσιμουδιά σι κανέναν απ' ότ’ είπαμι. Είχατι δεν είχατι μι ψαρέψατι πάλι. Ε θα μι ξαναμλήξ’ η Στέλλια άμα μαθ' πους σας τα πρόκανα. Άντι γεια σας.

Όλες : Μείνι ήσυχια. Γειά.

Δημητρός: Ε αφού στου είπαν τούτις, μείνι ήσυχια. Η ιφιμιρίδα τυπώνιτι, δεν αργεί, όπ’ νάνι βγαίν’. Πιο ύστιρα θα βγει τσι ντιλάλ’ς να του φουνάξ’ σ' καφινέδις.

Φεύγουν όλες γελώντας:

Μυρσινιώ: Άντι βρε Δημητρό μη μι κουρουϊδεύγ’ς τσι συ.

Μένει το ζευγάρι μόνο του.

Δημητρός: Τι είνι μουρ’ Λέν; Ποιον γλουσουτρώγατι πάλι;

Λένη: Του Ρηνέλ τ' Αντών φέρν’ έναν για γαμπρό, απ' τ’ν Αθήνα. Αντών’ς δε ντου ξέρ’ ακόμα τσι γι Στέλλια είνι κατουρμέν’ απ' του φόβου τ’.

Δημητρός: Τι θα πει δε ντου ξέρ’ Αντών’ς; Δε θα του μάθ' μαθέ αφού τουν φέρν' έδιου;

Λένη: Ε ξέρου, τι να συ πω. Θα τουν φέρουν φαίνιτι προ "τιτιλισμένου γιγουνότους".

Δημητρός: Πάγ’ χάλασι γι κόσμους. Βρε τουν έρμου τουν Αντών τίλγιας θα γλυτώσ’ μέφτις τσ' παλαβές που έμπλιξι.

Λένη: Ότι έμπλιξι, έμπλιξι. Θα βουγίξ’ πάλι του χουριό.

Δημητρός: Άντι μουρή Λεν να σι πω, μ' έφτα τσιέφτα που βλέπουν τα μάτια μ’ λέγου πιο γκαλά που δεν έχουμι μουρά να σκουτουγκουβόμαστι μι τα καμώμαντά τους. Έχου γω σένα τσι συ μένα. Μια χαρά τα βουλεύουμι μουναχοί μας.

Λένη: Άμα γιράσουμε ποιος θα μας κοιτάξ’ μι λες; Δυο ξηροί δαυλοί θ' απουμείνουμι. Δε θα νέχουμι κανένα να μας γηρουκουμήσ'.

Δημητρός: ´Εχ’ ου Θιός άμα γιράσουμι. Βάλι τώρα να φάμι τσι δεν θα χουλιουσκούμι απί τώρα τι θα γίν’ ύστιρα απού χρόνια. Τι καλό μαγείριψις;

Λένη: Φασουλάκια μι πατατούδις. Χλιώσαν μια χαρά. Λουκούμ’ γίναν. Τσι κουμάτ’ λακέρδα έχουμι.

Δημητρός: Πιάσει τσι κρασέλ’ μουρή Λινιώ να πιούμι στ'ν υγειά μας. Δε ξέρ’ς τίλγιας του τραβά η όριξη μ'. Τσι όπγ' έχουν τα γένια ας έχουν τσι τα χτένια.

Σκηνή πέμπτη

---------------

Σπίτι Ειρήνης. Ο πατέρας κάθεται και η μάνα κάνει ότι συγυρίζει γυρνώντας νευρικά μπρος πίσω.

Μάνα: Αντών...

Πατέρας: Τίνι πάλι;

Μάνα: Του Ρηνέλ...

Πατέρας: Ε τι του Ρηνέλ;

Μάνα: Θα νέρτ'.

Πατέρας: Ε για τσινούργιου μη του λες;

Μάνα: Να...

Πατέρας: Τι να τσι ξινά; Μίλα καθαρά.

Μάνα: Να δε θα νέρτ' μουναχό.

Πατέρας: Ποιος θα τ’ φέρ; Ξέχασι του δρόμου για του σπίτ' ;

Μάνα: Να...όχ’, φτή θα φέρ' τσ’ ένα παλκάρ' μαζί τ'.

Πατέρας: Τι;

Μάνα: Για όνουμα τ’ Θιου μην αρχίζ’ς τσι φουνάγ’ς τσι μας ακούν απ’ όξου. Τουν ξέρουν καλά τα ξαδέρφια τ'. Τ’ν είδι στ' μπαρέα ντους τσι τ’ν άρισι τσι θα νέρτουν για γνουριμία. Να του γνουρίσουμι απού κουντά τσι μεις του πιδί. Τ' θέλ.

Πατέρας: Τι είνι έφτα που λες μουρή Στέλλια; Ντιπ παλάβουσις; Τσιόπιουν τ’ν βλέπ' τσι τ’ν αρέs θα τουν φέρν' μαζί τ' για γνουριμία; Τι θα πει τ' θέλ;

Μάνα: Να, να τ’ν πάρ’. Είνι καλό του παλκάρ’.

Πατέρας: Πού του ξέρ’ς μουρή πους είνι καλό του παλκάρ’; Ποιος είνι; Απού πού κρατά η σκούφια τ'; Έδιου ξέρ’ς τσ' αθρώπ' τσι τα σόγια ντους τσι πάλι.

Μανα: Ούλου κακουμιλιτάς. Τόσις τσι τόσις παντριβόντιν μι ξέν’. Ούλις πια κακουπέφτουν; Τουν θέλ' τσι του Ρηνέλ μας.

Πατέρας: Τσι τι θα πουν μουρ' Στέλλια στου χουριό; Ήβρι έναν τσι τουν κβάνσι απ' τ’ν Αθήνα μες στου σπίτ’ ντους; Έφτα που κουρουιδεύαμι στου τσιφάλ' μας θα νέρτουν; Τι θα λέγου στου γκαφινέ;

Μάνα: Ότι τουν γνώρσι απ' τα ξαδέρφια τ' τσι δώκαν λόγου. Έφτου θα λες. Τσι άκσι μι, ότ' να κάν’ς δε θα χαρεί κανένας μι τ’ς χαρές μας ούτι θα στιναχουρηθεί μι τσ' καμοί μας, τσι τα κουσέλια δε ντα γλυτών’ς. Είδις, παραλίγου να του ξιχάσου μι τ’ς φουνές. Είνι τσι μηχανικός.

Πατέρας: Στα καράβια;

Μάνα: Γιατί στα καράβια; Πού σι ήρτι; Αλλά να σι πω τ’ν αμαρτία μ’ δε τα ξέρου τσι πουλύ καλά τα πράμματα. Απ’ έφτα που μ’ είπαν δε γκατάλαβα ούτι αν είνι τιλιουμένους.

Πατέρας: Είσι μι τα καλά σ’;

Μάνα: Ζαλίστκα κουμάτ’ απ' τα νέα βρε Αντών’, τσι ξέχασα να ρουτήσου. Μπουρεί τσι να σπουδάζ' ακόμα. Μουρέλα είνι τσι φτος, ένα χρόνο πιο μκρός απ' του Ρηνέλ.

Πατέρας: Συ θα μι του χαλάχ’ς του σπίτι μ’. Του κούτιλου μ’ ήνταν καθαρό μέχρι τώρα. Τουν κβανιούμι μέσ' στου σπίτ' μας τσι δε ξέρουμε ούτι τι είνι; Άμα δε σι σκουτώσου γω σένα καμιά μέρα να μη μι λεν Αντών.

Μάνα: Ναι για ούλα γω φταίγου. ( σιγά σιγά). Σα δεν ήθιλις γιατί τ’ν άφσις να πα στ'ν Αθήνα;

Πατέρας: Τι είπις;

Μάνα: Τίποτα. Που να μι πει παπάς στ' αυτί.

Σκηνή έκτη

-------------

Μάνα και πατέρας με αγωνία κοιτούν το ρολόι.

Μάνα: Σα ν' αργήσαν.

Πατέρας: Βιάζισι να γνουρίγ’ς του γαμπρό; Πάτσι σι ζώνουν τα μαύρα φίδια;

Μάνα: Άντι άφσι μι. Αφού τουν διάλιξι του Ρηνέλ καλός θα είνι.

Πατέρας: Μπα, τώρα τουν διάλιξι του Ρηνέλ; Προυχτές μ’ ίλιγις πους φτος τ’ διάλιξι.

Μάνα: Ούλου αναπουδιά τσι κασπουδιά. Κακουμιλέτα συνέχεια...

Πατέρας: Ε κακουμιλιτώ μόν’ τα μυαλά μ' δεν είνι πάν' απ' του τσιφάλι μ'.

Ακούγονται βήματα .

Μάνα: Ήρταν, ήρταν.

Μπαίνουν η Ρηνούλα με τον Αρίστο και τις βαλίτσες.

Ρηνούλα: Μάνα, πατέρα.( φιλιά) Να σας συστήσω τουν Αρίστο.

Αρίστος: Χάρηκα, χάρηκα.

Μάνα: Καθίστι, καθίστι. Είστι κουρασμέν'; Κούνα του βαπόρ'; Άχ γω μια φουρά που πήγα στ'ν Αθήνα κούνα, Παναγιά μ’! Ζαλστίκαμι ούλ’ τσι του κατάστρουμα γέμσι ξιρατά. Τσι μια βρώμαααα...Ήνταν τσι μια Χιώτσα χουντρή δίπλα μας τσι φώναζι: -Σταματήστι του να κατέβου γιατί θα πιθάνου τσι θα αφήσου ουρφανά τα μουρά μ'....

Αρίστος: Άλλα τώρα τα καράβια κυρία Στέλα μου. Είναι μεγάλα και δεν κουνάνε. Και εγώ πάντα ταξιδεύω πρώτη θέση. Γιατί ένα από τα πιστεύω μου είναι ότι η φτώχια θέλει καλοπέραση!

Πατέρας: ( σιγά σιγά). Ωχ Παναγιά μ'. Δε μ' αρέσ' μένα τούτους...

Μάνα: Μπράβου, μπράβου μιγαλεία του Ρηνέλ! Πρώτ' θέσ'! Μείς μουρέλιμ έφτιν που ταξδεύουν πρώτ' θέσ' τ’ς θαρούμι Ουνάσδις.

Αρίστος: Έ εμείς τα βλέπουμε αλλιώς τα πράγματα. Η Ειρήνη ήθελε κατάστρωμα αλλά εγώ αντέδρασα έντονα σε αυτό. Δεν είμαστε για ταλαιπωρίες. Και τα λεφτά των εισιτηρίων θα της τα επιστρέψω με την πρώτη ευκαιρία, όταν ευκολυνθώ... Σύντομα ελπίζω.

Πατέρας: Ώχ ώχ ώχ...Τούπα πους δε μ' αρέs μένα τούτους.

Μάνα: Όξα πι δω που θα δώχ’ς πίσου τ’ς παράδις.Τώρα τα θκας είνι θκατ τσι τα θκατ είνι θκας.

Αρίστος: Θα τα δούμε αυτά εν καιρό. Εσείς κύριε Αντώνη δε μιλάτε...

Πατέρας: Τότι πού ‘νταν να μλίξου ένι μίλξα. Τώρα είνι πια αργά.

Αρίστος: Τι εννοείτε;

Μάνα: Τίπουτα μουρέλιμ, τίπουτα. Μπηχτή είνι για μένα. Τι θα σας τρατάρουμι; Καφέ, γλυκό; Μπάτσι θέλιτι υπουβρύχιου;

Αρίστος: Ά πα πα. Εγώ, ακουστά είχα για το καταπληκτικό ούζο και το χταπόδι της Μυτιλήνης και το Ρηνάκι μού το επιβεβαίωσε, λέγοντας μάλιστα ότι πάντα έχετε στα σπίτια σας όλοι εδώ στην Λέσβο. Δεν θα έλεγα όχι για ένα μεζεδάκι πριν το φαΐ. Άλλως τε τό ‘παμε, η φτώχεια θέλει καλοπέραση.

Πατέρας: Τσι γω τού ‘πα πους δε μ' αρέs η φάτσα σ’.

Μάνα: Μιτά χαράς. Μιτά χαράς. Μόν' να πάτι σεις μέσα να πλυθήτι απ' του ταξίδ' τσι γω θα τα ιτιμάσου ούλα. Άντι Ρηνέλ πάρ' τουν Αρίστου μέσα. Σας έβγαλα μουσκουσάπνου στου μπλύστρ’ τσι καθαρά πισκίρια. Τσι συ Αντών τι κάθησι, άναψι τα κάρνα μάνι μάνι να ψήσουμι του χταπόδ’ τσι είνι κουρασμένα τα μουρά.

Φεύγουν Αρίστος, Ειρήνη.

Πατέρας: Αχ Παναγιούδα μ' βγάλι μι ψεύτ' μα δε μ' αρέσουν μένα τούτα. Έχι χάρ’ μουρή Στέλια που δε θέλου να ντρουπιαστούμι στου χουριό απ' ντ πρώτ' ντ μέρα αλλιώς θα τουν έστειλνα γω απ' έτσι πούρτι.

Σκηνή έβδομη

----------------

Έρχονται φίλες Ειρήνης

Ανθίτσα: Ώ θεια Στέλια, καλώς τ’ς δέχτσις. Πού ‘νι του Ρηνέλ;

Μάνα: Καλώς τις. Λάτι μέσα να τ' φουνάξου να κατέβ'. Πάνου είνι τσι μπρουβέρν' τα τσινούργια τα ρούχα που ίφιρι.

Λεμονιά: Άχου! Πε την ω θειά να τα κατιβάs να τα δούμι τσι μείς.

Μάνα: Θα του πω, αμ δε θα του πω μαθές; Χαρά θα κάν' να τ’ δείτι. Ρηνέλ έλα κάτου πούρταν η Λιμονιά μι τ’ν Ανθίτσα να σι δουν μι τα τσινούργια.

Ρηνούλα: Τώρα... έρχουμι...

Εμφανίζεται η Ειρήνη με φόρεμα έξωμο και τακούνια.

Ανθίτσα Λεμονιά: Όχου όμορφου που ‘σι Ρηνέλ!

Ρηνούλα: Σας αρέσου; Ου Αρίστους είπι πους μι τούτην τ' φούστα, είμι “εκθαμβωτική”.

Ανθίτσα: Τι θα πει “εκθαμβωτική”; Έχ’ σχέσ' μι του θαμπό;

Ρηνούλα: Δε ξέρου τσι γω ακριβώς, αλλά θαμπή θα μι πει μαθέ ου Αρίστους;

Λεμονιά: Μουρ' σεις μι του θάμπουμα έχ' σχέσ'. Τ’ν είδι άθριπους τσι θαμπώθστσι.

Χειροκρότημα από τις άλλες.

Ρηνούλα : Άλλα γεια στου στόμα σ' μουρ’ Λιμουνιά.

Ανθίτσα: Πε μας Ρηνέλ τίλγιας είνι στ'ν Αθήνα; Τίλγιας πέρασις;

Ρηνούλα: Κάτσιτι να σας πω. Πράματα τσι θάματα! Άμα έφτασα μι του καράβ’ ήρτι ξάδιρφους ιμ στουν Πειριά τσι μι τουν ηλικτρικό πήγαμι στ'ν Ουμόνοια γιατί μουναχή μ’ ένι νόγουμ.

Ανθίτσα: Μι παρέα ηλικτρικό, ήρτι να σι πάρ ξάδιρφους; Φίλους ιτ ήνταν;

Ρηνούλα: Ωχ μουρσή Ανθίτσα. Δεν είπα ηλικτρουλόγου, τουν ηλικτρικό είπα πήραμε, τσι είνι του τραίνου που τρέχ’ πουλύ τσι σι πα στ'ν Αθήνα.

Λεμονιά: Ντιπ χαζή είσι Ανθίτσα. Λέγι Ρηνέλ.

Ρηνούλα: Τι να σας πω τι είδαν τα μάτια μ’! Κόσμους τσι κουσμάκ’ς, αυτουκίνητα ένα σουρό, τσι κάτ’ σπιταρώνες! Μόνου να σας πω τ’ν αλήθεια έφτα τα αψλά τα σπίτια, οι πουλυκατοικίις, δε μ' αρέσαν καθγιόλ.

Ανθίτσα: Γιατί;

Ρηνούλα: Σα κτιά του ένα κουλμένου μι τ’ άλλου είνι. Αλλά τα μαγαζιά ήνταν γιμάτα μι πράματα τσι ρούχα όμουρφα. Τσι γι γναίτσις ήνταν όμουρφις τσι τα παλκάρια.

Λεμονιά: Ύστιρα, ύστιρα πε μας τι γίντσι; Πού πήγες, τι έκανις;

Ρηνούλα: Τ’ς πρώτις μέρις που έφτασα κόντιψα να παλαβώσου. Κλεισμέν' κάθουμ' μέσα μουναχή μ'.

Ανθίτσα: Πάναγιά μ’! Ουλουμόναχ’;

Ρηνούλα: Τι να κάνου αφού οι άλλ' παγαίναν στις δλιές ντους τσι γυρίζαν ψουφμέν' του βράδ'. Μι λέγαν να βγώ στ' γειτουνιά, σ' ντ πλατεία, να πάου στου πιρίπτιρου να πάρου περιοδικά, αλλά γω δε πάγινα πούβιτα. Κανέναν δεν ήξερα τσι κανένας δε μι ήξερι.

Ανθίτσα : Ε, τσι τι μι φτο;

Ρηνούλα: Να, θάργουμ πους στου κούτιλουμ έγραφι πους είμι απού χουριό τσι ντρέπουμ’. Άσι που έτσι πέρα ούτι καλημέρα, τσι να σι κουτλήσουν, δε λε κανένας.

Λεμονιά: Καλά πούβιτα δε μπήγις; Μέσα κάθους συνέχεια;

Ρηνούλα: Όχ' δα. Τα Σάββατα του απόγιμα, τσι τ’ς Κυριακές παγαίναμι βόλτις στου κέντρου, τσι στα μαγαζιά, τσι στ' γκαφιτέρια, τσι στου σινιμά. Έτσι να δεις άμα βγαίναμε μι παρέα, ούτι μίλουμ ούτι χτύπουμ. Τσι ύστιρα γνώρισα τουν Αρίστου τσι γύρζα πια μαζί τ' παντού τσι ξέσπασα κουμάτ.

Ανθίτσα: Γιατί δε νι μίλας; Ντρέπους που μλας χουριάτκα;

Ρηνούλα: Γιατί ούλου μλούσαν φτοί για τραγουδιστές, για ξεν' θιατρίν' μι παράξινα ουνόματα, για τα έργα στου σινιμά λέγαν, τσι ανέκδοτα αδιάντρουπα, Πάναγιά μ’, τσι γιλούσαν τσι έκανα τσι γω πους γιλώ τσι ας ντρέπουμ’. Μη θαρείς πους τα καταλάβινα τσι ούλα όσα λέγαν, ούτι ήξερα τσι τι να πω.

Λεμονιά: Αχ τσι γω τα φουβούμι έφτα που λεν οι Αθηναίοι άμα ρχόντιν του καλουτσαίρ’ γιατί δε τα καταλαβαίνου.

Ανθίτσα: Μένα δε μι νοιάζ’ τσι να μη γκαταλαβαίνου. Μ' αρέσ' να κάθουμι τσι να τ’ς ακούγου έδιας που μλούν τα Ιλληνικά.

Ρηνούλα: Αχ δε σας είπα τσι τ’ άλλου. Πήγαμι τσι στου Χάρυ Κλίν. "Επιθεώρηση" του λεν. Κάποια στιγμή έκανι ένα τζουμπάν', τσι έτσι γέλασα μι τ' καρδιά μ'. Ούλα τα καταλάβινα, ότ' ίλιγι.

Ανθίτσα: Αληθινό τσουμπάν’ μι πρόβατα;

Ρηνούλα: Άντι βρε Ανθίτσα, πού να βριθούν τα πρόβατα στου θέατρου; Απλά ένας τουν έπιρνι δήθιν συνέντιφξ τσι ρώτα κάτ' πράματα αλλά δε καταλάβινι τα χουριάτκα, ου τσουμπάνς δε καταλάβινι φτον μι τα προυτιβουσιάνκα τσι είχε πουλλή πλάκα. Τσι στα μπουζούκια πήγαμι μια βραδιά. Πιάτου σπασμένου τσι λουλουδκό να δουν τα μάτια σας!

Ανθίτσα: Ψώνσις πουλλά πράματα; Τσι ρούχα τσι καλλυντικά; Να μας τα δείξ’ς ούλα.

Λεμονιά: Ούλου στου «τζατζά παπά» έχ’ς του νου σ' Ανθίτσα. Σκάσι πια να μλίξου τσι γω. Τουν Αρίστου πού τουν γνώρσις ω Ρηνέλ; Ήνταν φίλους μι τα ξαδέρφια σ'; Καλός φαίνιτι τσ' όμορφους. Παλήκαρους!

Ειρήνη: Στ'ν καφιτέρια. Ήνταν στ' μπαρέα μι τα πιδιά, τσι μάρισι πουλύ γιατί φόργι όμουρφα ρούχα, τσι μίλα σα μουρφουμένους. Να φανταστείτι μι πήγι τσι στου Ηρώδειου.

Ανθίτσα: Τί είνι πάλι έφτου; Του σπίτ' τ' Ηρώδη που έσφαξι τα μουρά;

Καλά, απ' έτσι που γιννήστσι Κστός δεν ήταν φτος; Ήρτι τσι στ'ν Αθήνα;

Λεμονιά: Αχ Παναγιά μ' θα κατουρθώ απ' τα γέλια μι τούτην που μπλέξαμι Ρηνέλ. Αγνάντσ’την κουμάτ μπας τσι καταλάβ’, του βουβαλέλ.

Ρηνούλα: Καλά τίπουτα δεν ξέρ’ς βρε Ανθίτσα πια. Θέατρου αρχαίου στ'ν Ακρόπουλ’ απού κάτου είνι, αστσέπαστου, τσι είχι τραγουδία. Δε κατάλαβα πουλλά πράματα τσι πιάστσι κώλους ιμ πα στα σκαλουπάτια που καθούμαστι, αλλά είμ' μι τουν Αρίστου, είχι τσι φιγγάρ τσι μι άρισι πουλύ.

Ανθίτσα: Άχ τι όμουρφα. Σι φούλσι τσιόλας;

Λεμονιά: Σκάσι μουρή πια μι τα σαχλάς. Ούλου πιτάγισι σαν ουμό κτσί.

Η μάνα σ' τσι γι πατέρας τι λεν Ρηνέλ που τουν έφιρις έδιου. Τουν θέλουν; Να σι πω ιγώ σι θαυμάζου. Τίλγιας πήρες του θάρρους τσι ήρτις μαζί τ' στου χουριό; Ένι φουβήστσις τα στόματά ντους;

Ειρήνη: Γι ψχη μ' του ξέρ’. Αλλά τουν αγάπσα τσε μ’ ένοιαζι τίπουτα. Η μάνα μ' ήθιλι να μι παντρέψ' μι χουριανό αλλά τ’ν έχου τ' χιριού μ'. Μι του πατέρα μ' έ ξέρου τίλγιας θα τα καταφέρου.

Λεμονιά: Γιατί μι τουν πατέρα σ’; Δε τουν θέλ’;

Ειρήνη: Μι φαίνιτι πους καθόλ' δε τουν χουνεύ’ γιατί δεν είνι απ' του χουριό μας τσι δε ξέρ τα σόγια τ', αλλά θα δούμι. Έδιου τι γίντσι; Έμαθα για του Μαργιέλ. Κλέφτσι τιλικά έ;

Ανθίτσα: Ναι...κλέφτσι τσι παντρέφστσι... Να τα στσιπάσουν πήγαν μάνι μάνι. Γκαστρουμέν' είνι. Όπ’ νάνι γιννά. Άμα δε κλιβόνταν τσι κάναν κανουνκό γάμου θα τόκανι του μουρό μες τ’ν ακκλησιά.´Οτι είνι φτή τα κατάφιρι μια χαρά. Τσι γάμου τσι μουρό. Να δούμι μεις οι τίμιις τι θα κάνουμι.

Λεμονιά: Σιγά τ’ς τίμιις! Είνι που δεν ήβραμι ακόμα κανέναν. Άσι που μπουρεί να απομείνουμι τσι στου ράφ'.

Ανθίτσα: Ε ψτεύου πους θα πουμίνου στου ράφ’ αλλά θα μι φέρ' πατέρας ιμ, πούνι τσι άγριους, κανέναν που δεν τουν θέλου τσάντι να μλίξου. Θα σκύψου του τσιφάλ’ μ’ τσι θα τουν πάρου. Συ πάντους Ρηνέλ καλά τα κατάφιρις. Σαν αρβουνιασμέν' είσι. Τσι τουν αγαπάς τσιόλας. Μι του καλό τσι στέφανα.

Λεμονιά: Ναι τσι σένα θα σι βλάψ' μουρή Ανθίτσα άμα σι φέρ' κανέναν πατέρας. Κάτσι να στουν φέρ’ πρώτα. Ακόμα δε τουν είδαμι τσι μας βρουμεί.

Ανθίτσα: Άξι μι που σι λέγου. Τα μυρίζουμε γω τα βρώμκα τσι ας μι λες συ χαζή.

Λεμονιά: Άντι τώρα ιτοιμάσου να παγαίνουμι γιατί θα τρώ τα λσιακά τ' η μάνα μ'. Δε ξέρ’ πους είμι έδιου τσι θα μι πιριμέν’. Αύριου θα τα ξαναπούμε Ρηνέλ.

Ανθίτσα: Άντι η ώρα η καλή. Μι γειάς τσι τα τσινούργια.

Ειρήνη: Φχαριστώ κουρίτσια που ήρτατι. Άντι τσι στα θκά σας.

Σκηνή όγδοη

---------------

Στο καφενείο ο Αντώνης μόνος σε ένα τραπεζάκι στο βάθος. Πιο μπροστά ο Δημητρός με τον Γιώργη και μιλάνε.

Δημητρός: Έβριξι για τα καλά προυχτές τσι χτες. Τ' χρειαζόνταν τα χουράφια τ' βρουχούδα.

Γιώρς: Ναι, τσι ήνταν σιγανή σιγανή τσι τ' ρουφήξαν τα χώματα. Πουτιστική.

Δημητρός: Φαίνιτι πους στ' Λαγκάδα τσι βαθιά πρους στ' Λίμνου έβριξι πιο πουλύ γατί κατέβτσι ου πουταμός.

Γιώρς: Ναι του μισμέρ’ πέρασα τσι τουν είδα.´Εκανα μια βόλτα στα κουντνά να δω τι γίνιτι.

Δημητρός: ´Αμα δε συμβεί τίπουτα κακό θα νέχουμι φέτους μι φαίνιτι καλό μαξουλέλ. Δέσαν μια χαρά οι ιλιούδις τσι μι τ' βρουχούδα θα χουντρήνουν. Του δάκου τσι τ’ς παγουνιές μόνου φουβάμι μη τ’ς ρίξουν κάτου.

Ήβγαν τσι οι σαλιάτς. Μαζέψατι;

Γιώρς: Μαζέψαμι δε λες τίπουτα, ένα ουλόκληρου καλάθ’. Γω δε τ’ς πουλιουτρώου αλλά μ' αρέσουν τα κρουμδέλια τσι τα τσιδώνια που βάζ' η γναίκα μέσα. Φτω τσι κουμάτ ζμέλ’. Αλλά η Μαρία μ' παλαβώνιτι.

Δημητρός: Τσι γι θτσίμ. Αλλά τσι μένα να σι πω μ' αρέσουν, άμα έχου τσι κότσνου μπρούσκου κρασέλ’...

Γιώρς: Έ Δημητρό έλα κουμάτ πιο κουντά να σι πω. Γιατί Αντών’ς κάθιτι μουναχός ιτ έφνα πέρα στου μπουτζιάκ; Να τουν φουνάξου σ’ ντ μπαρέα μας;

Δημητρός: Μη τουν μλας τσι δεν έχ' όριξ’ για τίπουτα.

Γιώρς: Γιατί τι έπαθι μαθές, γίντσι τίπουτα κακό; Είνι κανένας άρρουστους; Φτος πάντα γέλα τσί ‘νταν τσι χουρατατζής.

Δημητρός: Καμό έχ μι τ' γκόρη τ'. Μ’ έφτουν που κβάνσι απί τ’ν Αθήνα.

Γιώρς: Δηλαδή τι;

Δημητρός: Τι να σι πω. Απ' έφτα που μι λέγ’ του Λεν που τα μαθαίν’ ούλα στρουτζλουκάθτσι έδιου τσι τρώγ’ τσι πίν’ τσι ούτι δλειά ούτι τίπουτα. Στ'ν αρχή είπαν πους θα πα για λίγου στ'ν Αθήνα να τιλειώς του σχουλειό τ' τσι ύστιρα θα κάνουν γάμου, αλλά τώρα ξιχάσα ντου. Δε του κνεί φτος απ' του “γέμ”!

Γιώρς: Άμ έδιας ιξιγούντιν ούλα. Βλέπς είνι γλυκό του “γέμ” άμα είνι τσι τζάμπα. Γι αυτό είνι φαρμακουμένους γι άθριπους. Σώπα τσι σκώθτσι να παγαίν’ μη μας ακούs.

Αντώνης: (Προς τον καφετζή που δεν φαίνεται.) Στου τραπέζ τ’ς αφήκα τ’ς παράδις Στρατγέλ. Χαιριτώσας .

Δημητρός, Γιώργης : Στου καλό Αντών’.

Γιωρς: Βρε τι τραβά καημένους Αντών’ς, τέτοιους ανοιχτόκαρδους άθριπους! Τ’ν έχουν τσι μουναχουκόρ, ήβγι τσι του όνουμα τ’ τώρα μέφτουν που έφιρι, άντι να ξιμπιρδέψ’.

Δημητρός: Έφτου του κακό έχουν τα μικρά τα χουριά. Δε μπουρείς να κρυφτείς απού κανέναν. Ούλου κακία τσι κουτσουμπουλιό. Θα σκαs Αντών’ς τόσου καλός άθριπους. Άντι βρε Γιώρ’ ιβίβα.

Γιωρς: Ιβίβα να παν κάτου τα φαρμάτσια. Τσι να σκάσουν γι ιχθροί μας.

Σκηνή ένατη

---------------

Σπίτι. Πατέρας βηματίζει εκνευρισμένος

Πατέρας: Στέλια...ώ Στέλια.....

Μάνα: ( από έξω) Τίνι; Έρχουμι.

Πατέρας: Πού ‘νι φτος τσι του Ρηνέλ;

Μάνα: Δεν έχ' όνουμα; Ούλου φτος τσι φτος.

Πατέρας: Σι ρώτσα πού είνι.

Μάνα: Βόλτα στου γιαλό μι τ' μηχανή. Τσι για να σι πω ω Αντών τώρα πούρτι η κουβέντα. Γι' Αρίστους λέγ' πους είνι ιπικίνδυν' η μηχανή πας τούτ' τ’ς δρόμ', τσι θέλ' να πάρ' αυτουκίνητου.

Πατέρας : Να πάρ’ γιατί να μη μπάρ; Μόνου μι τι θα του πάρ’ δε μας είπι έφτους αξπόλτους του αυτουκίνητου. Μι τσ' πουρδές;

Μάνα: Έφτα να μην ίλιγις! Μείς θα του πάρουμι τσι ου Αρίστους θα του ουδηγεί. Θα αφήσουμι να πάθουν τίπουτα τα μουρά, να πα να σκουτουθούν μαθές μι του μηχανάκ’; Τσι του Μαργέλ τσ' Μηλιάς που κλέφτσι μι θκο ντους αυτουκίνητου γυρίσαν. Οι γουνείς τσ’ νύφ’ς τού πήραν. Δώρου για του γάμου.

Πατέρας: Έμ του χρειαζόνταν για να τλύξουν του γαμπρό μη ντ κουπανίσ’, τσι για να κρύψουν τσ' πουμπές ντους. Άκσι μι όμους τσι βάλτου καλά στου νου σ’. Γω σι φτον αυτουκίνητου δε παίρνου στουν αιώνα τουν άπαντα.

Μάνα: Γιατί, μι λες;

Πατέρας: Για να έχ’ς να ρουτάς. Τσι δε μι λες τσι του άλλου; Φτος στ'ν αρχή πούρτι δε μας ίλιγι πους σπουδάζ' μηχανικός; Πούνι οι σπουδές; Τα σκουλιά ανοίξαν. Φτος δε θα παγαίν';

Μάνα: Έ να ξεκουραστεί κουμάτ του παλκάρ'.

Πατέρας: Απού τι να ξεκουραστεί μουρή; Που κάτσι έδιου τόσου τσιρό, τσι τρώ, τσι πίν’, τσι είνι τσι δύσκολους; Μι ρουτούν στου γκαφινέ τι θα γίν' μι φτον τσι του Ρηνέλ, τσι δε ξέρου πια τι να πω τσι τίλγιας να τα μπαλώσου. Κρύβγουμι.

Μάνα: Να πεις πους θ’ απουμείν' έδιου.

Πατέρας: Έδιου; Τι να κάν' έδιου; Να κάτι πας σ' ντ' κατίνα μ' τσι να τρω εις υγείαν του κουρόιδου; Είνι φτός άξιους για δλειά στα χουράφια;

Μάνα: Θα ανοίξ' ΟΥΦΟ.

Πατέρας: ΟΦΟΥ; Τίνι πάλι τούτου μουρή ξλουμέν';

Μάνα: Τίπουτα δε ξέρ’ς πια. Ούλου γω θα σ' αγναντίζου. ΟΥΦΟ τα λεν, τσίνι μαγαζί.

Πατέρας: Τσε νίβρι κανά άλλου όνομα να του βγάλ' μόνου τούπι ΟΦΟΥ; Ε στούπα γω, απ' του κακό στου χειρότιρου πάμι, ριζίλ' γινόμαστι κάθι μέρα.

Μάνα: Δεν είνι τ’ όνουμα τ' μαγαζιού. Τ’ς μηχανές π' θα βάλ' μέσα τ’ς λέν’ ΟΥΦΟ.

Πατέρας: Τσι τι δλειά κάνουν μι φτες; Χαλασμένις θα είνι τσι θα τ’ς σάζ'; Του μηχανικό θα κάν' σέφτα σα μπου τα λες; Έ σάζ’ κανά τρακτέρ πιο γκαλά που τα χρειαζόμαστι για τ’ς ιλιές τσι τα χουράφια;

Μάνα: Ώχ βρε Αντών'. Τίπουτα δε ξέρ’ς. Μι τ’ς μηχανές φτες παίζουν τα μουρά.

Πατέρας: Σαν αυτουκινητέλια είνι τσι θα τα σάζ';

Μάνα: Θα μι παλαβώχ’ς συ. Άξσι αυτουκινητέλια. Μόνου μι φτα παίζουν τα μουρά; Κάτσι να σ' αγναντίσου. Μπαίνουν μες του μαγαζί, οι μουρέλις όμους, τσι ρίχνουν παράδις σι μια τρύπα σέφτις τ’ς μιγάλις τ’ς μηχανές, στα ΟΥΦΟ, τσι φτα παίζουν μαζί τους. Έδιας γίνιτι.

Πατέρας: Οι μηχανές φτες δηλαδή παίζουν μι τ’ς μουρέλις;

Μάνα: Οι μουρέλις σι είπα παίζουν μι τ’ς μηχανές βρε Αντών', μη μι σκας.

Πατέρας: Δε γκαταλαβαίνου τι γίνιτι αλλά έφτην τ' θαρρείς δλειά για άντρα μουρή Στέλια; Φτος ου ντιμπιλχανάς δηλαδή θα κάθιτι τσι θα βλέπ’ τ’ς μουρέλις που παίζουν; Τσι μι τι παράδις θα πάρ' έφτα τα ριζίλια;

Μάνα: Θαρρώ πους θέλ' πουλλοί παράδις.

Πατέρας: Τσι έφτους αξπόλτους πού θα τ’ς βρει;

Μάνα: (διστακτικά) Του χουράφι μ' Αντών.

Πατέρας:Ποιο χουράφ’ς;

Μάνα: Στου γιαλό, στα Βατιρά.

Πατέρας: Ε τι;

Μάνα: Να του πλήσουμι.

Πατέρας: Τι είπις μουρή; Θα πλήσουμι του χουράφ' του θκο μας για να παίζουν τα μουρά, άντι οι μουρέλις, μι τ’ς μηχανές; Θα σας σκουτώσου μουρή. Ήρτι πια η ώρα σας.

Μάνα: Μη φουνάγ’ς τσι μας ακούν απ' όξου ούλις οι κουσιλούδις.

Πατέρας: Θα φουνάξου μουρή παλαβή φαντασμέν' όσου θέλου, που ήθιλις μιγαλεία για του Ρηνέλ τσι προυτιβουσιάνου, τσι του χαντάκουσις του μουρό.

Μάνα: Σώπα τσι ήρταν.

Ανοίγει η πόρτα και μπαίνουν ο Αρίστος με την Ειρηνη.

Πατέρας:(ειρωνικά) Βρε καλώς ντους!

Αρίστος-Ερήνη: Γεια σας.

Πατέρας: Ήνταν καλή η βόλτα;

Αρίστος: Θαύμα! Τέτοια παραλία με τέτοια θάλασσα! Δεν την χορταίνω! Πολύ ψωμί έχει και μένει ανεκμετάλευτη. Χρειάζεται σχέδιο και να πέσει ζεστό χρήμα για να αναπτυχθεί.

Ειρήνη: (σιγά στη μάνα) Μάνα τού είπις στου μπατέρα;

Μάνα: Τούπα που να μην έσουνα.

Αρίστος: (που άκουσε) Και τι λέτε πατέρα γι' αυτό που σχεδιάζουμε με την Ειρήνη;

Πατέρας: Ποιο;

Αρίστος: Λέω να πουληθεί το παραθαλάσσιο κτήμα της κυρίας Στέλας και να παντρευτούμε πια, μια που λύνονται και τα οικονομικά προβλήματα με το άνοιγμα του μαγαζιού.

Πατέρας:Τσι δε μι λες κύρ' Αρίστου πόσις παράδις θέλουν τα ΟΦΟΥ;

Αρίστος: ΟΥΦΟ παρακαλώ λέγονται. Για αρχή πέντε εκατομμύρια δραχμές και επί πλέον τα έξοδα του γάμου. Αργότερα αν πάμε καλά, που θα πάμε, θα επεκταθούμε και σε άλλες δραστηριότητες.

Πατέρας: Για αρχή λοιπόν. Τσε μι λες κύριε Αρίστο πουρδές απ' τ’ς γαϊδάρ’ είνι τα ικατουμμύρια, βρε ανιπρόκουπι, να τα δώσου σι σένα; Που ήβρις τούτις τ’ς ξλουμένις τσι τ’ς κουρουιδεύς, τσι θαρείς πους θ' αρμέξ’ς τσι μένα; Λάθους λουγάριασις, χουρίς τουν ξινουδόχου.

Αρίστος: Μα τι είναι αυτά που λέτε; Σας παρακαλώ, με προσβάλετε. Και ξεχάστε το γάμο χωρίς χρήματα για το μαγαζί. Γιατί χωρίς μαγαζί σας το δηλώνω, γάμος δεν γίνεται.

Πατέρας: Φτό ήνταν. Ξιχείλσι του ποτήρ. Τσι ποιος σ ‘είπι βρε χαμένι πους θα γίν' γάμους; Ποιος σι θέλ’ βρε σμάζιμα έδιου; Μεις ριζίλ' γίναμι που γίναμι. Ου βριμένους τ' βρουχή δε τ' φουβάτι. Όξου βρε. Όξου απ’ του σπίτι μ’. Πάνι να βρεις άλλα κουρόιδα να μαδήχ’ς.

Αρίστος: Μα τι μου λέτε; Τι εννοείτε;

Πατέρας : Βρε όξου είπα.

Αρίστος: Φεύγω αλλά θα το μετανοιώσετε.

Πατέρας: Βρέ άντι στουν αγύρστου που θα μι πεις πους θα του μιτανοιώσου.

Έ μ' αρέσουν τα μούτρα σ' βρε ούτι τα καμώματα σ'. Δε χαραμίζου γω του μουρό μ' μι σένα. Ξικουμπίσου μάνι μάνι απ' έδιου. Όξου...

Η μάνα τραβάει τα μαλλιά της και η Ειρήνη κλαίει.

Ο Αρίστος φεύγει.

Ειρήνη: Όχουυυ...θα σκουτουθώ. Θα πέσου στου γυαλό τσι θα πνιγώ.

Μάνα: Αχ Χριστέλι μ' τι πάθαμι! Χαρά π' θα κάνουν γι οι ιχθροί μας!

Πατέρας: Ιγώ να δεις χαρά που κάνου, απί τώρα! Σκάστι τσι γι δυο τσι βάλτι μι να φάγου. Έφγι ένα βάρους απί πάνου μ' δόξα του Θγιό. Άλλους άθρουπους γίνκα. Ξαλάφρουσα ιπιτέλους!